William Albert Wack

**William Albert Wack** C.S.C.  (født 28. juni 1967 i South Bend i Indiana) er en amerikansk ordensgeistlig og katolsk biskop av  Pensacola- Tallahassee.
## Liv og virke
### Prest
William Wack tok en bachelorgrad i  statsvitenskap og internasjonale relasjoner fra  University of Notre Dame i 1990. Deretter meldte han seg inn i  kongregasjonen av Det hellige kors, og avla løftene den 28. august 1993 og mottok hellige ordens sakrament den 9. april 1994 i *Sacred Heart Basilica* på universitetsområdet til Notre Dame av erkebiskop James Hector MacDonald  C.S.C. av Saint John’s, Newfoundland.

Som prest arbeidet han i menighetssjelesorg og på ulike områder innenfor sitt ordenssamfunn. I 2002 tok han en grad i *Executive Management* fra *University of Notre Dame*. Fra 2003 til 2008 var han medlem av styret for bispedømmets Caritas i bispedømmet Phoenix, og fra 2009 til han ble utnevnt til biskop, var han sogneprest i Austin I Texas. I bispedømmet Austin var han formann for bispedømmekommisjonen for katolske skoler, visepresident for presterådet og dekan for *Austin Central Deanery*.

### Biskop av Pensacola-Tallahassee
Pave Frans utnevnte ham til biskop av Pensacola-Tallahassee den 29. mai 2017. Erkebiskopen av Miami, Thomas Wenski, ordinerte ham til biskop den 22. august samme år. Medkonsekratorer var biskopen av Peoria, Daniel Robert Jenky C.S.C., og biskopen av Austin, Joe Steve Vásquez.

I et intervju i 2023 med *[[National Catholic Register]]* oppfordret biskop Wack katolikker til å bli misjonerende disipler. Han ba dem om å være mer evangeliske når de beskriver sitt forhold til Kristus, og sa:

::*«Katolikker har ikke alltid vært komfortable med å snakke om et «personlig forhold til Jesus Kristus». Men selv om det ikke er vårt foretrukne språk, vet vi medfødt at dette er det Gud ønsker for oss. Vi kan alle starte med å be Gud hjelpe oss å vokse i vårt forhold til Jesus i Den Hellige Ånd»*.

Den 23. november 2023 feiret biskop Wack en messe ved ferdigstillelsen av dokumentasjon for Vatikanet om kanoniseringssaken til det kirken kaller «Martyrs of La Florida Mission». Disse 58 mennene, geistlige og lekfolk, ble drept i Florida fra 1549 til 1712 fordi de var katolske.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Kardinal Pio Laghi (1922–2009) *1969
* Erkebiskop John Clement Favalora (1935- ) *1986
* Erkebiskop Thomas Gerard Wenski (1950- ) *1997
* Biskop *William Albert Wack* (1967–) *2017

## Referanser